Okresná prokuratúra Košice-okolie 
Štúrova 7, 041 47 Košice	

Číslo: 2 Pv 196/15/8806	Košice, 16.11.2015 
EEČ : 2-65-207-2015

U Z N E S E N I E

Trestná vec:	obv. XXXXX a spol. 
Trestný čin:	Prečin Ohrozovanie mravnej výchovy mládeže podľa § 211 odsek 1 písmeno b Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 

Rozhodol: 	prokurátorka Okresnej prokuratúry Košice-okolie 

Podľa § 215 odsek 1 písmeno d (§ 9 odsek 1 písmeno e) Trestného poriadku zastavujem trestné stíhanie obvineného  
XXXXX
	dátum narodenia: XXXXX
	trvalé bydlisko: XXXXX
	väzba: nie
ktorý je trestne stíhaný pre trestný čin:
- Prečin Ohrozovanie mravnej výchovy mládeže podľa § 211 odsek 1 písmeno b Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 

na tom skutkovom základe, že:

v obci Vtáčkovce, okres Košice – okolie, ako rodičia svojho syna mal. XXXXX, nar. 1999, žiaka Špeciálnej základnej školy vo Vtáčkovciach, okres Košice – okolie, umožnili viesť záhaľčivý spôsob života a to tým spôsobom, že od 1.10.2014 do 31.10.2014 umožnili bez ospravedlnenia vymeškať 117 hodín z vyučovacieho procesu.

lebo trestné stíhanie je neprípustné, preto že ide o osobu, proti ktorej sa skoršie stíhanie pre ten istý skutok skončilo právoplatným rozsudkom súdu alebo bolo právoplatne zastavené, podmienečne zastavené a obvinený sa osvedčil alebo sa skončilo schválením zmieru a zastavením trestného stíhania, ak rozhodnutie nebolo v predpísanom konaní zrušené  
Podľa § 215 odsek 1 písmeno d (§ 9 odsek 1 písmeno e) Trestného poriadku zastavujem trestné stíhanie obvinenej  
XXXXX
	dátum narodenia: XXXXX
	trvalé bydlisko: XXXXX
	väzba: nie
ktorá je trestne stíhaná pre trestný čin:
- Prečin Ohrozovanie mravnej výchovy mládeže podľa § 211 odsek 1 písmeno b Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 

na tom skutkovom základe, že:

v obci Vtáčkovce, okres Košice – okolie, ako rodičia svojho syna mal. XXXXX, nar. 1999, žiaka Špeciálnej základnej školy vo Vtáčkovciach, okres Košice – okolie, umožnili viesť záhaľčivý spôsob života a to tým spôsobom, že od 1.10.2014 do 31.10.2014 umožnili bez ospravedlnenia vymeškať 117 hodín z vyučovacieho procesu.

lebo trestné stíhanie je neprípustné, preto že ide o osobu, proti ktorej sa skoršie stíhanie pre ten istý skutok skončilo právoplatným rozsudkom súdu alebo bolo právoplatne zastavené, podmienečne zastavené a obvinený sa osvedčil alebo sa skončilo schválením zmieru a zastavením trestného stíhania, ak rozhodnutie nebolo v predpísanom konaní zrušené  
 
Odôvodnenie:
Uznesením povereného príslušníka OO PZ Bidovce sp.zn. ORP-296/MO-KS-2015 zo dňa 16.3.2015 bolo začaté a súčasne vznesené obvinenie XXXXX a XXXXX pre prečin ohrozovanie mravnej výchovy mládeže podľa § 211 ods. 1 písm. b)  Trestného zákona na tom skutkovom základe ako je to uvedené vo výrokovej časti tohto uznesenia.

	V priebehu vyšetrovania bolo zistené, že za totožný skutok už boli obvinení odsúdení trestným rozkazom sp. zn. 3T 39/15 z 30. 04. 2015, ktorý nadobudol právoplatnosť dňa 6.6.2015.

V zmysle základných zásad trestného konania ak bola osoba, voči ktorej sa viedlo trestné konanie, právoplatne odsúdená alebo oslobodená spod obžaloby, novému trestnému stíhaniu bráni prekážka rozhodnutej veci- res judicatae.

Vzhľadom na vyššie uvedené skutočnosti bolo potrebné rozhodnúť tak, ako je to uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)  

	JUDr. Zuzana Gogová 
	 prokurátorka